OpenLLM-France/wikimedia huggingface dataset:
# Rodi natiu

El rodi natiu és un mineral de la classe dels elements natius.

## Característiques

El rodi natiu és l'ocurrència natural del rodi, amb fórmula química (Rh,Pt). Cristal·litza en el sistema isomètric en forma de cristalls subèdrics de fins a 200 micres. La seva duresa a l'escala de Mohs és 3,5.
Segons la classificació de Nickel-Strunz, el rodi natiu pertany a «01.AF: Metalls i aliatges de metalls, elements del grup del platí» juntament amb els següents minerals: osmi, ruteniridosmina, ruteni, iridi, pal·ladi, platí.

## Formació i jaciments

Va ser descobert l'any 1974 a Stillwater, a l'estat de Montana (Estats Units). També se n'ha trobat a Fox Gulch (Alaska, Estats Units), Webster-Balsam (Carolina del Nord, Estats Units), Alseda (Suècia), Kropotkinsky (Rússia), Luobusha (Xina), Shelly i el riu Wilson (Austràlia) i a diversos indrets de Sud-àfrica.

## Referències

* ↑ «Rhodium» (en anglès). Mindat. [Consulta: 11 gener 2016].
* ↑ «Rhodium» (en anglès). Handbook of Mineralogy. [Consulta: 11 gener 2016].
# Rogovàtoie

Rogovàtoie - Роговатое (rus) - és un poble de l'óblast de Bélgorod, a Rússia. El 2010 tenia 3.001 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Rogoznica

Rogoznica és un poble de Croàcia situat al comtat de Šibenik-Knin, a Dalmàcia. El 2020 tenia una població estimada de 2.334 habitants.

## Referències

* ↑ «Šibenik-Knin (County, Croatia) - Population Statistics, Charts, Map and Location» (en anglès), 9 desembre 2021. [Consulta: 31 desembre 2021].
# Roix Pinà

Roix Pinà (en hebreu: ראש פינה) és un ajuntament de la regió de Galilea, situat en el vessant oriental de la Muntanya Knan, en el Districte del Nord d'Israel. La ciutat amb el nom actual va ser fundada en 1882 per 30 famílies que van emigrar de Romania, sent aquest un dels assentaments sionistes més antics de l'Estat d'Israel. Va ser precedit en el mateix lloc per l'assentament de Gei Oni, que fou establert per jueus locals de Safed en 1878, i que havia estat abandonat gairebé en 1882. En 2017 tenia una població de 3.061 habitants.

## Referències

* ↑ http://www.jewishhistory.org.il/history.php?id=4654 Arxivat 2018-05-27 a Wayback Machine.
* ↑ http://www.abarim-publications.com/Meaning/BenOni.html#.VlCc2tIrKVM
# Roja i Negra

La Roja i Negra va ser la cinquena columna miliciana, organitzada en 1936 per la CNT-FAI a Barcelona i que va lluitar al front d'Aragó durant l'aixecament Nacional militar feixista a Espanya.
De vegades ha estat confosa amb les columnes anarquistes Ascaso i Aguiluchos, a Osca, a les quals va ajudar al setembre de 1936, o també amb la columna Ortiz, que en alguns momens també va ser anomenada columna roja i negra.

## Bibliografia

* Josep Massot i Muntaner. De la guerra i de l'exili: Mallorca, Montserrat, França, Mèxic, 1936-1975. Barcelona, 2000 (català)
* Pedreira, Josep. Soldats catalans a la Roja i Negra (1936-1939). Barcelona, 2003 (català)
* Torralba Coronas, Pedro. De Ayerbe a la Roja y Negra. 127 Brigada Mixta. Barcelona, 1980 (castellà)
* Rodrigo, Antonina. María Lejárraga: una mujer en la sombra. Barcelona, 2005 (castellà)
# Ribera del Duero

Ribera del Duero és una comarca de la província de Burgos, a la comunitat autònoma de Castella i Lleó. Està situada al sud de la província, a la vall del riu Duero. El cap comarcal és Aranda de Duero.

## Municipis

* Adrada de Haza
* Anguix
* Aranda de Duero
* Arandilla
* Bahabón de Esgueva
* Baños de Valdearados
* Berlangas de Roa
* Brazacorta
* Cabañes de Esgueva
* Caleruega
* Campillo de Aranda
* Castrillo de la Vega
* Coruña del Conde
* Fresnillo de las Dueñas
* Fuentecén
* Fuentelcésped
* Fuentelisendo
* Fuentenebro
* Fuentespina
* Fuentemolinos
* Gumiel de Izán
* Gumiel de Mercado
* Haza
* Hontoria de Valdearados
* La Horra
* Hoyales de Roa
* Hontangas
* Huerta de Rey
* Mambrilla de Castrejón
* Milagros
* Moradillo de Roa
* Nava de Roa
* Olmedillo de Roa
* Oquillas
* Pardilla
* Pedrosa de Duero
* Peñaranda de Duero
* Pineda Trasmonte
* Pinilla Trasmonte
* Quemada
* Quintana del Pidio
* Quintanamanvirgo
* Roa
* San Juan del Monte
* San Martín de Rubiales
* Santa Cruz de la Salceda
* Santa María del Mercadillo
* Santibáñez de Esgueva
* La Sequera de Haza
* Sotillo de la Ribera
* Terradillos de Esgueva
* Torregalindo
* Torresandino
* Tórtoles de Esgueva
* Tubilla del Lago
* Vadocondes
* Valdeande
* Valdezate
* La Vid y Barrios
* Villaescusa de Roa
* Villalba de Duero
* Villatuelda
* Villalbilla de Gumiel
* Villanueva de Gumiel
* Zazuar
* Zuzones
# Ribera del Duero (vi)

Ribera del Duero és una denominació d'origen que comprèn els vinyars d'una franja de territori adjacent al Riu Duero. A finals del 2005 els cultius d'aquesta denominació d'origen suposaven aproximadament el 2% de tota l'extensió dedicada al conreu de la vinya a l'estat espanyoll. Els seus vins són fonamentalment negres, encara que n'hi ha de rosats. La varietat de raïm més comuna és l'ull de llebre, i perquè un vi pugui obtenir la DO aquesta varietat ha d'estar present en un 75% i no menys del 95% les varietats Ull de Llebre, Cabernet Sauvignon, Merlot i Malbec cal que hi siguin presents.

## Història

Els fenicis, mitjançant els seus comerciants, van introduir a la península Ibèrica les tècniques més avançades de cultiu i producció, fins i tot les varietats més adequades uns mil anys abans de la nostra era.
Uns segles després, els romans van descobrir la qualitat dels vins d'Hispània. Els vins de la Ribera del Duero eren utilitzats per proveir els exèrcits i encara avui dia s'hi poden trobar mosaics romans amb motius ornamentals relacionats amb el déu Bacus, com el de Banys de Valdearados (a 15 km d'Aranda de Duero). A la necròpolis del jaciment vacceo de Pintia (Padilla de Duero, Peñafiel) s'han localitzat aixovars relacionats amb el ritual del vi introduït pels romans.
Els ordes monàstics es van estendre per tot el territori a partir del segle X, propagant-hi la cultura del vi. Al segle xii, els monjos procedents de Cluny elaboraven els seus propis vins a Valbuena de Duero.
El 1295, es va començar a regular la verema i des del segle XV es va començar també a controlar la producció i la qualitat del vi.
A Aranda de Duero són conegudes les seves bodegues subterrànies, que constitueixen una xarxa de 7 km de túnels, o galeries, excavats entre els segles XII i XVIII, que es troben al nucli històric. I durant l'última dècada, diverses activitats al voltant del turisme enològic, com el Centre d'interpretació de l'arquitectura del vi (CIAVIN), han estat desenvolupades.
El 1975 es va començar a parlar del potencial dels vins de la zona i quatre anys més tard es va reconéixer provisionalment la denominació d'origen, constituint-se definitivament el 1982.

## Característiques dels vins

* Rosat: Produït almenys amb un 50% de varietats negres i una graduació alcohòlica mínima d' 11º.
* Tinto Joven: sense criança en bóta o criança inferior a 12 mesos
* Tinto Crianza: envelliment no inferior a 24 mesos, a partir de l'1 d'octubre de l'any de la verema i 12 d'aquests mesos en bóta de roure
* Tinto Reserva: envelliment de 36 mesos, amb un mínim de 12 mesos en bóta de roure
* Tinto Gran Reserva: envelliment de 60 mesos, amb un mínim de 24 mesos en bóta de roure.

## Comercialització

* 1982: 530.000 litres
* 1988: 4.400.000 litres
* 2010: 56.666.500 litres

## Referències

* 1 2 3 «Ribera del Duero». [Consulta: 15 gener 2018].
* 1 2 Anuario 1990 El País (en castellà). Madrid: Ediciones El País, p. 275. ISBN 84-86459-29-X.

## Enllaços externs

* Denominacions d'Origen: Ribera del Duero
# Roure de Can Clapers

El Roure de Can Clapers (Quercus humilis) és un arbre que es troba a Sentmenat (el Vallès Occidental), el qual és un vell exemplar de roure martinenc molt poc conegut a la contrada.

## Dades descriptives

* Perímetre del tronc a 1,30 m: 3,01 metres.
* Alçada: 25,3 metres.
* Amplada de la capçada: 12,50 x 14,40 metres (amplada mitjana capçada: 13,45 metres).
* Altitud sobre el nivell del mar: 163 metres.

## Entorn

S'alça en una raconada poc freqüentada, mig amagat per la vegetació i envoltat de conreus i masies. Tot i que es localitza al municipi de Sentmenat, el millor accés és des del nucli urbà de Palau de Plegamans.

## Aspecte general

Es troba en un estat de conservació molt malmès: el tronc està atacat massivament per insectes devoradors de fusta. La vegetació de l'entorn, per altra banda, amenaça d'engolir l'arbre.

## Accés

Es troba al costat de la masia de Can Clapers: des del centre urbà de Palau de Plegamans, seguim les indicacions en direcció al cementiri municipal, ubicat a l'extrem oest de la població. Poc abans d'arribar-hi, tombem a l'esquerra pel carrer del Camí de Can Clapers. En acabar l'asfalt, seguim per pista de terra, travessant un torrent i tombant a la dreta. De seguida passem pel costat de l'espectacular masia de Can Clapers. Cent metres més enllà, arribem a un encreuament. Deixem el cotxe i continuem a peu per la pista de la dreta, travessant un camp. A l'altra banda d'aquest, a tocar de la llera del torrent, s'alça el roure. Coordenades UTM: 31T X0429382 Y4604910.

## Referències

* 1 2 3 4 5 Vicens i Llauradó, Albert, 2013. Excursions pels arbres singulars del Vallès Occidental. Col·lecció Llibres de muntanya, 33. Farell Editors, Sant Vicenç de Castellet. ISBN 9788492811526. Pàgs. 87-88.
# Roure de Ca n'Ametller

El Roure de Ca n'Ametller (Quercus humilis) és un arbre que es troba a Castellbisbal (el Vallès Occidental), el qual és el roure martinenc conegut més gros de tota la comarca.

## Dades descriptives

* Perímetre del tronc a 1,30 m: 4,12 metres.
* Alçada: 18,1 m.
* Amplada de la capçada: 13 x 18 m (amplada mitjana capçada: 15,5 metres)
* Altitud sobre el nivell del mar: 180 m.

## Entorn

Destaca enmig d'un paisatge amb una vegetació (roures i alzines que formen una clapa boscosa de gran alçada) renascuda després dels incendis forestals de Catalunya de 1994. A tocar de la base del tronc hi ha la bassa de rec que recollia l'aigua d'una deu.

## Aspecte general

Els anys li pesen i la soca mostra l'empremta de l'envelliment, però encara manté la capçada vigorosa. Una enorme branca caiguda durant les nevades del 2004 va estellar la base del tronc. La ferida fou atacada per fongs i insectes, i, avui dia, una part de la soca és morta. La resta mostra senyals de l'atac d'insectes devoradors de fusta. Actualment se li estan fent tots els tractaments necessaris per mantenir-lo en bon estat de salut. Les seues dimensions i alçada fan pensar que és centenari.

## Accés

Es troba a llevant de la masia de Ca n'Ametller, prop de la riera de Salzes (en tractar-se d'una finca particular, l'accés és restringit i cal demanar autorització per entrar-hi). Des de Terrassa, cal prendre la carretera C-243 en direcció a Martorell. Al quilòmetre 5,3, just després de passar un centre de jardineria (venint de Terrassa), tombem a la dreta per prendre la pista de terra que mena a Ca n'Ametller (tanca de ferro: accés restringit). Després de recórrer 1,6 quilòmetres, arribem davant l'enorme casa de Ca n'Ametller. Tombem, tot seguit, a la dreta i continuem per la pista que puja en direcció nord. Recorreguts cinc-cents metres des de la casa, quan la pista gira a l'esquerra, cal prendre una pista secundària i força herbosa que surt a mà dreta. Deixem el cotxe i seguim a peu per aquesta pista, baixant en direcció a la riera. Al cap de cinc-cents metres arribem al peu del roure, molt a prop del torrent. Coordenades UTM: 31T X0413539 Y4596009.

## Referències

* 1 2 3 4 Vicens i Llauradó, Albert, 2013. Excursions pels arbres singulars del Vallès Occidental. Col·lecció Llibres de muntanya, 33. Farell Editors, Sant Vicenç de Castellet. ISBN 9788492811526. Pàgs. 28-29.
* 1 2 3 Camí de Ca n'Ametller - Ajuntament de Castellbisbal (català)
* ↑ «Google». [Consulta: 7 març 2018].
* 1 2 Patrimoni de Castellbisbal - Ajuntament de Castellbisbal (català)
* ↑ El roure de Ca N'Ametller Castellbisbal - Vallès Occidental (català)

## Enllaços externs

* Wikiloc (català)
* Árboles singulares de España - Biogeografia Arxivat 2016-03-04 a Wayback Machine. (castellà)
# Roman Eremenko

Roman Eremenko (Moscou, 19 de març de 1987) és un exfutbolista finlandès de la dècada de 2010.
Fou internacional amb la selecció finlandesa.
Pel que fa a clubs, destacà a Udinese Calcio, FC Dinamo de Kíev, CSKA Moscou i FC Rostov.

## Referències

* ↑ «Roman Eremenko» (en finnish). palloliitto.fi. Arxivat de l'original el 6 de juliol 2022. [Consulta: 28 març 2015].
* ↑ «Eremenko Roman» (en finnish). Suomen Palloliitto (Football Association of Finland). Arxivat de l'original el 20 març 2012. [Consulta: 29 juny 2014].
* ↑ Roman Eremenko – Fitxa i estadístiques a la UEFA
* ↑ Roman Eremenko Fitxa i estadístiques a la FIFA
* ↑ https://int.soccerway.com/players/roman-eremenko/4699/
* ↑ http://www.national-football-teams.com/player/21439/Roman_Eremenko.html
* ↑ CSKA Moscow official profile
* ↑ Roman Eremenko a BDFutbol
* ↑ Roman Eremenko Fitxa a Fussballdaten
* ↑ Roman Eremenko, Fitxa a Soccerway
* ↑ Roman Eremenko a National-Football-Teams.com (anglès)
# Roman Hubník

Roman Hubník (nascut el 6 de juny de 1984 en Vsetín, Regió de Zlín, Moràvia) és un futbolista txec que actualment juga de Defensa pel Hertha BSC.

## Referències

* ↑ «Official: Hertha Loan FC Moscow Defender Roman Hubnik» (en (anglès)). Article.wn.com. [Consulta: 4 febrer 2010].
Roman Hubník amb República Txeca - Plantilles de navegació :
Selecció de futbol de la República Txeca – Eurocopa 2012
1 Čech •
2 Gebre Selassie •
3 Kadlec •
4 Suchý •
5 Hubník •
6 Sivok •
7 Limberský •
8 Necid •
9 Rezek •
10 Rosický •
11 Petržela •
12 Rajtoral •
13 Plašil •
14 Pilař •
15 Baroš •
16 Laštůvka •
17 Hübschman •
18 Kolář •
19 Jiráček •
20 Pekhart •
21 Lafata •
22 Darida •
23 Drobný •
Entrenador: Bílek
Selecció de futbol de la República Txeca – Eurocopa 2016
1 Čech •
2 Kadeřábek •
3 Kadlec •
4 Gebre Selassie •
5 Hubník •
6 Sivok •
7 Necid •
8 Limberský •
9 Dočkal •
10 Rosický (c) •
11 Pudil •
12 Škoda •
13 Plašil •
14 Kolář •
15 Pavelka •
16 Vaclík •
17 Suchý •
18 Šural •
19 Krejčí •
20 Skalák •
21 Lafata •
22 Darida •
23 Koubek •
Entrenador: Vrba :
# Rockstar Índia

Rockstar India (anteriorment Technicolor India) és una filial de Rockstar Games. Aquest estudi és el més recent de la companyia, fundant-se l'any 2016 a la ciutat de Bangalore a l'Índia. Abans d'haver estat renomeada i haver format part de Rockstar Games, ja va participar en el desenvolupament de Red Dead Redemption, LA Noire, Max Payne i Grand Theft Auto V.

## Història

Rockstar Índia es va establir com a estudi per a Rockstar Games a Bangalore a l'agost de 2016. Rockstar Games havia col·laborat anteriorment amb Technicolor SA per albergar una unitat dedicada a la producció d'art i animació a l'estudi Technicolor de l'Índia el 2012. Rockstar Índia va formar part del equip de desenvolupament de Red Dead Redemption 2, que va ser llançat a l'octubre de 2018. Al maig de 2019.
# Ryan Babel

Ryan Guno Babel (Amsterdam, 19 de desembre de 1986), més conegut simplement com a Ryan Babel, és un futbolista neerlandès que actualment juga d'extrem o davanter al club Eyüpspor de la lliga turca.

## Enllaços externs

* Ryan Babel - Lloc web oficial (anglès) (neerlandès) (castellà)
* Perfil de Ryan Babel al web del Liverpool (anglès)
* Perfil de Ryan Babel a FootballDatabase (anglès)
# Ryan Bennett

Ryan Bennett (6 de març de 1990) és un futbolista professional anglès que juga de defensa central pel Wolverhampton Wanderers FC de la Premier League.

## Referències

* 1 2
# Saida (cràter)

Saida és un cràter d'impacte en el planeta Venus de 9,5 km de diàmetre. Porta el nom d'un antropònim àrab, i el seu nom va ser aprovat per la Unió Astronòmica Internacional el 1997.

## Referències

* ↑ «Saida». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Rodrigo de Castro Osorio

Rodrigo de Castro Osorio (Valladolid, 1523 - Sevilla, 1600) fou un cardenal espanyol, Bisbe de Zamora (1574-1578) i de la diòcesi de Conca (1578-1581), Arquebisbe de Sevilla (1581-1600) i membre del Consell d'Estat d'Espanya i de la Inquisició durant el regnat de Felip II. Besoncle de Pedro Fernández de Castro y Andrade, setè Comte de Lemos; estretament vinculat a la ciutat gallega de Monforte de Lemos, on va fundar el Col·legi de Nostra Senyora de l'Antiga.

## Referències

* ↑ González López, Emilio. Siempre de negro: Galicia en la Contrarreforma, el reinado de Felipe II. Editorial Galaxia, 1970, p. 287.
# El viatge de les seves vides (pel·lícula de 2017 de Roger Goldby)

El viatge de les seves vides (títol original en anglès, The Time of Their Lives) és una pel·lícula de comèdia britànica del 2017 dirigida i escrita per Roger Goldby i protagonitzada per Joan Collins com a Helen Shelley i Pauline Collins com a Priscilla. S'ha doblat i subtitulat al català.
La pel·lícula es va estrenar el 10 de març de 2017 al Regne Unit, seguida d'Austràlia, França i els països nòrdics a càrrec d'Universal Pictures i Independent Film Company.

## Repartiment

* Joan Collins com a Helen
* Pauline Collins com a Priscilla
* Franco Nero com a Alberto
* Ronald Pickup com a Frank
* Siân Reeves com a Sarah
* Joely Richardson com a Lucy
* Michael Brandon com a Harry Scheider

## Referències

* ↑ Frater, Patrick. «Berlin: Joan and Pauline Collins Join 'The Time of Their Lives'», 06-02-2014. [Consulta: 7 novembre 2016].
* ↑ «El viatge de les seves vides». Goita què fan, ara!. [Consulta: 6 gener 2024].
* ↑ McNary, Dave. «Joan Collins Comedy 'Time of Their Lives' Gets Release Date», 22-08-2016. [Consulta: 7 novembre 2016].
* ↑ «Independent - Films». [Consulta: 7 novembre 2016].
* ↑ Barraclough, Leo. «Joan Collins Comedy 'The Time of Their Lives' Drives to AFM With Independent», 28-10-2016. [Consulta: 7 novembre 2016].
# John Bainbridge

John Bainbridge (1582 - 3 de novembre de 1643) va ser un astrònom anglès.

## Vida

Bainbridge va néixer a Ashby-de-la-Zouch (Leicestershire), fill de Robert i Anne (nascuda Everard) Bainbridge. Va assistir a la Free Grammar School del seu poble nadiu i després va estudiar al Emmanuel College, Cambridge, on es va graduar el 1614.
Va retornar a Ashby on va practicar la Medicina durant quatre anys, va dirigir una escola i va estudiar astronomia pel seu compte. Després es va traslladar a Londres, on va ser admès al col·legi de metges el 6 de novembre de 1618, i va començar a ser conegut per una publicació referent al cometa de 1618 i va formar part del cercle de Gresham.
Sir Henry Savile (1549–1622) el va nomenar el 1620 per ocupar la càtedra Savilian chair of astronomy recien fundada per ell a la Universitat d'Oxford; Bainbridge es va incorporar al Merton College, Oxford.
Va morir a Oxford el 3 de novembre de 1643. Va ser amic de Christopher Heydon, escriptor sobre astrologia, i de John Greaves, el seu successor a la Savilian chair.

## Obra

Va escriure An Astronomical Description of the late Comet (1619); Canicularia (1648); i va traduir De Sphaera de Procle i De Planetarum Hypothesibus de Ptolemeu (1620). Existeixen algunes obres manuscrites seves a la Biblioteca del Trinity College de Dublín.

## Referències

* ↑ Hockey, Thomas. The Biographical Encyclopedia of Astronomers, 2009. ISBN 978-0-387-31022-0.
* ↑ Nichols, John. The history and antiquities of the county of Leicester : Vol. 3, Part 2., 1804. Nichols, equivocadament, diu que el nom de la seva mare era Alice
* ↑ Birch, Thomas. Miscellaneous works of Mr. John Greaves. Londres: J. Brindley and C. Corbett, 1737, p. xii.
* ↑ «Tercentenary of John Bainbridge». Nature, Vol. 152, 06-11-1943, pàg. 532. DOI: 10.1038/152532a0. Aquests papers del Trinity van arribar a través del arquebisbe James Ussher, possiblement per mitjà de John Greaves, que els coneixia tots dos molt bé. Bainbridge va morir sense testament i Greaves va disposar dels seus béns (Birch, Misc. works, p. xxix)

## Bibliografia

* Andrew Pyle (editor), Dictionary of Seventeenth Century British Philosophers (2000), article pp. 52–4.
# La duda

* Per a altres significats, vegeu «Doubt».
La duda és una pel·lícula espanyola dirigida per Rafael Gil el 1972. Fernando Rey va obtenir la Conquilla de Plata al millor actor al Festival de Sant Sebastià pel seu paper en aquesta pel·lícula. El guió, de Rafael J. Salvia, està basat en la novel·la El abuelo, de Benito Pérez Galdós.

## Argument

Adaptació cinematogràfica de "El abuelo", una novel·la de Pérez Galdós que ja havia estat portada al cinema per José Busch el 1925. El 1998, José Luis Garci va fer una nova versió . El senyor Rodrigo (Fernando Rey), un noble que ha emigrat a Amèrica, torna a Espanya en assabentar-se de la mort del seu fill. Quan arriba coneix les seves dues netes, unes de les quals sap que és fruit de l'adulteri de la seva nora.

## Premis

* 1972: San Sebastià: Conquilla de Plata al millor actor (Fernando Rey)

## Repartiment

* Fernando Rey: Don Rodrigo - Conde de Albrit
* Analía Gadé: Lucrecia - Condesa de Lain
* José Ángel Espinosa 'Ferrusquilla'
* Ángel del Pozo: Ricardo
* Rafael Alonso: Senén Corchado
* José María Seoane: Venancio (as José Mª Seoane)
* Cándida Losada: Gregoria
* Mabel Karr: Vicenta
* José Franco: Cura
* Gabriel Llopart: Doctor Angulo
* Pilar Bardem: María

## Referències

* ↑ Premis, a IMDb (anglès)
* ↑ «La duda». Filmaffinity.
* ↑ «LLista dels guanyadors de la conquilla de plata». Decine.

## Enllaços externs

* La duda a IMDb (anglès)
* La duda a FilmAffinity (castellà)
* La duda a DeCine21 (castellà)
# Domingo Lorenzo Rodríguez

Domingo Lorenzo Rodríguez (11 de novembre de 1954) és un polític valencià, alcalde de la Vall d'Uixó diputat al Congrés dels Diputats en la XI i XII legislatures.
És llicenciat en Dret i té màsters en Prevenció de Riscos Laborals. Ha estat funcionari de l'escala executiva del Cos Nacional de Policia. Durant la dècada del 1980 va estar destinat a València i formà part de la Brigada Regional de Madrid de la Policia Judicial, implicada en la desaparició de Santiago Corella Ruiz el nani. Tot i que mai no fou acusat sí que va declarar en el judici.
Posteriorment ha treballat com a director adjunt de prevenció i seguretat d'El Corte Inglés. Després del procés de primàries fou escollit candidat de Ciudadanos a la província de Castelló i fou elegit diputat a les eleccions generals espanyoles de 2015 i 2016.

## Referències

* ↑ Querella contra 8 inspectores por el asesinato de un delincuente relacionado con la 'mafia policial', El País, 8 de novembre d 1987
* 1 2 Ciudadanos coloca por Castellón a un expolicía adscrito a la brigada que en 1983 hizo desaparecer a 'El Nani', Público, 19 de desembre de 2015
* ↑ Fitxa del Congrésdels Diputats
* ↑ Estos son los nuevos diputados elegidos por la Comunidad Valenciana, ABC, 21 de desembre de 2015
# Au (Sankt Gallen)

Au és un municipi del cantó de Sankt Gallen (Suïssa), situat al districte de Rheintal.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
Viccionari